title: 2019 m. gegužės 14 d. Komisijos įgyvendinimo reglamentas (ES) 2019/766, kuriuo dėl 2019 m. bendrosios paraiškos, pagalbos paraiškų arba mokėjimo prašymų galutinės pateikimo dienos, pranešimo apie bendrosios paraiškos arba mokėjimo prašymo pakeitimus galutinės pateikimo dienos ir paraiškų skirti teises į išmokas arba padidinti teisių į išmokas vertę pagal bazinės išmokos sistemą galutinės pateikimo dienos nukrypstama nuo Įgyvendinimo reglamento (ES) Nr. 809/2014

text:
15.5.2019

                  LT

                  Europos Sąjungos oficialusis leidinys

                  L 126/18

         KOMISIJOS ĮGYVENDINIMO REGLAMENTAS (ES) 2019/766
         2019 m. gegužės 14 d.
         kuriuo dėl 2019 m. bendrosios paraiškos, pagalbos paraiškų arba mokėjimo prašymų galutinės pateikimo dienos, pranešimo apie bendrosios paraiškos arba mokėjimo prašymo pakeitimus galutinės pateikimo dienos ir paraiškų skirti teises į išmokas arba padidinti teisių į išmokas vertę pagal bazinės išmokos sistemą galutinės pateikimo dienos nukrypstama nuo Įgyvendinimo reglamento (ES) Nr. 809/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 78 straipsnio pirmos pastraipos b punktą ir antrą pastraipą,
         kadangi:

                     (1)

                     Komisijos įgyvendinimo reglamente (ES) Nr. 809/2014 (2) nustatyta bendrosios paraiškos, pagalbos paraiškų arba mokėjimo prašymų galutinė pateikimo diena, pranešimo apie bendrosios paraiškos arba mokėjimo prašymo pakeitimus galutinė pateikimo diena ir paraiškų skirti teises į išmokas arba padidinti teisių į išmokas vertę pagal bazinės išmokos sistemą galutinė pateikimo diena;

                     (2)

                     valstybės narės įgyvendina savo išmokų už plotą administravimo sistemų pakeitimus, susijusius su naujais Bendruoju duomenų apsaugos reglamentu (3) nustatytais reikalavimais, apimančiais, inter alia, informacinių technologijų sistemų pertvarkymą, procedūrų pakeitimus ir paramos gavėjų informavimo apie naujus teisinius reikalavimus veiklą. Todėl valstybės narės susiduria su išimtiniais administraciniais sunkumais;

                     (3)

                     dėl tokios padėties paramos gavėjams tapo sudėtinga pateikti bendrąją paraišką, pagalbos paraiškas arba mokėjimo prašymus ir paraiškas skirti teises į išmokas arba padidinti teisių į išmokas vertę pagal bazinės išmokos sistemą per laikotarpį, nurodytą Įgyvendinimo reglamento (ES) Nr. 809/2014 13 straipsnio 1 dalyje ir 22 straipsnio 1 dalyje;

                     (4)

                     atsižvelgiant į tokią padėtį, reikėtų numatyti nuo Įgyvendinimo reglamento (ES) Nr. 809/2014 13 straipsnio 1 dalies ir 22 straipsnio 1 dalies nukrypti leidžiančią nuostatą, kuria valstybėms narėms 2019 m. būtų leidžiama nustatyti vėlesnę nei tuose straipsniuose nurodytą bendrosios paraiškos, pagalbos paraiškų arba mokėjimo prašymų galutinę pateikimo dieną ir paraiškų skirti teises į išmokas arba padidinti teisių į išmokas vertę pagal bazinės išmokos sistemą galutinę pateikimo dieną. Įgyvendinimo reglamento (ES) Nr. 809/2014 11 straipsnio 4 dalyje ir 15 straipsnio 2 bei 2a dalyse nurodytos dienos ir laikotarpiai susiję su to reglamento 13 straipsnio 1 dalyje nustatyta galutine diena, todėl turėtų būti numatyta panaši nukrypti leidžianti nuostata, taikoma pranešimams apie preliminarių patikrų rezultatus ir bendrosios paraiškos arba mokėjimo prašymo pakeitimus;

                     (5)

                     šios nukrypti leidžiančios nuostatos turėtų būti taikomos 2019 m. bendrajai paraiškai, pagalbos paraiškoms ir mokėjimo prašymams, bendrosios paraiškos arba mokėjimo prašymo pakeitimams ir paraiškoms skirti teises į išmokas, todėl šį reglamentą reikėtų taikyti paraiškoms ir mokėjimo prašymams, susijusiems su 2019 metais;

                     (6)

                     šiame reglamente nustatytos priemonės atitinka Tiesioginių išmokų komiteto ir Kaimo plėtros komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nukrypdamos nuo Įgyvendinimo reglamento (ES) Nr. 809/2014 13 straipsnio 1 dalies pirmos pastraipos, valstybės narės nustato 2019 m. bendrosios paraiškos, pagalbos paraiškų arba mokėjimo prašymų galutines pateikimo dienas, kurios yra ne vėlesnės kaip birželio 15 d.

            2 straipsnis
            Nukrypdamos nuo Įgyvendinimo reglamento (ES) Nr. 809/2014 15 straipsnio 2 dalies, valstybės narės, taikančios šio reglamento 1 straipsnyje nustatytą nukrypti leidžiančią nuostatą, kompetentingai institucijai iki birželio 15 d. praneša apie bendrosios paraiškos arba mokėjimo prašymo pakeitimus, 2019 m. padarytus pagal Įgyvendinimo reglamento (ES) Nr. 809/2014 15 straipsnio 1 dalį.

            3 straipsnis
            Šio reglamento 1 ir 2 straipsniuose nustatytos nukrypti leidžiančios nuostatos taip pat taikomos atitinkamose valstybėse narėse apskaičiuojant 26, 35 ir 10 kalendorinių dienų laikotarpius atitinkamai po bendrosios paraiškos, pagalbos paraiškos arba mokėjimo prašymų galutinės pateikimo datos ir galutinės pranešimo apie pakeitimus pateikimo datos, kaip nurodyta Įgyvendinimo reglamento (ES) Nr. 809/2014 11 straipsnio 4 dalyje ir 15 straipsnio 2a dalyje.

            4 straipsnis
            Nukrypdamos nuo Įgyvendinimo reglamento (ES) Nr. 809/2014 22 straipsnio 1 dalies, valstybės narės nustato 2019 m. paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo dieną, kuri yra ne vėlesnė kaip birželio 15 d.

            5 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas paraiškoms ir mokėjimo prašymams, susijusiems su 2019 metais.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 14 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 549.

            (2)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

            (3)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).


title: 2019 m. gegužės 17 d. Komisijos įgyvendinimo reglamentas (ES) 2019/802, kuriuo ištaisoma Įgyvendinimo reglamento (ES) 2018/775, kuriuo nustatomos Europos Parlamento ir Tarybos reglamento (ES) Nr. 1169/2011 dėl informacijos apie maistą teikimo vartotojams 26 straipsnio 3 dalies taikymo taisyklės, susijusios su pagrindinės maisto sudedamosios dalies kilmės šalies ar kilmės vietos nurodymo taisyklėmis, teksto redakcija graikų kalba (Tekstas svarbus EEE.)

text:
20.5.2019

                  LT

                  Europos Sąjungos oficialusis leidinys

                  L 132/21

         KOMISIJOS ĮGYVENDINIMO REGLAMENTAS (ES) 2019/802
         2019 m. gegužės 17 d.
         kuriuo ištaisoma Įgyvendinimo reglamento (ES) 2018/775, kuriuo nustatomos Europos Parlamento ir Tarybos reglamento (ES) Nr. 1169/2011 dėl informacijos apie maistą teikimo vartotojams 26 straipsnio 3 dalies taikymo taisyklės, susijusios su pagrindinės maisto sudedamosios dalies kilmės šalies ar kilmės vietos nurodymo taisyklėmis, teksto redakcija graikų kalba
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. spalio 25 d. Europos Parlamento ir Tarybos reglamentą (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (1), ypač į jo 26 straipsnio 8 dalį,
         kadangi:

                     (1)

                     Komisijos įgyvendinimo reglamento (ES) 2018/775 (2) teksto redakcijoje graikų kalba 1 straipsnio 1 ir 2 dalyse yra klaidų, susijusių su to reglamento taikymo sritimi;

                     (2)

                     todėl Įgyvendinimo reglamento (ES) 2018/775 teksto redakcija graikų kalba turėtų būti atitinkamai ištaisyta. Kitų kalbų redakcijų taisyti nereikia;

                     (3)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 304, 2011 11 22, p. 18.

            (2)  2018 m. gegužės 28 d. Komisijos įgyvendinimo reglamentas (ES) 2018/775, kuriuo nustatomos Europos Parlamento ir Tarybos reglamento (ES) Nr. 1169/2011 dėl informacijos apie maistą teikimo vartotojams 26 straipsnio 3 dalies taikymo taisyklės, susijusios su pagrindinės maisto sudedamosios dalies kilmės šalies ar kilmės vietos nurodymo taisyklėmis (OL L 131, 2018 5 29, p. 8).


title: 2019 m. gegužės 17 d. Komisijos įgyvendinimo reglamentas (ES) 2019/805 dėl leidimo naudoti Trichoderma reesei DSM 32338 gaminamos muramidazės preparatą kaip mėsinių viščiukų ir retesnių rūšių mėsinių naminių paukščių lesalų priedą (leidimo turėtoja – bendrovė „DSM Nutritional Products Ltd.“, kuriai ES atstovauja bendrovė „DSM Nutritional Products Sp. Z o.o“) (Tekstas svarbus EEE.)

text:
20.5.2019

                  LT

                  Europos Sąjungos oficialusis leidinys

                  L 132/33

         KOMISIJOS ĮGYVENDINIMO REGLAMENTAS (ES) 2019/805
         2019 m. gegužės 17 d.
         dėl leidimo naudoti Trichoderma reesei DSM 32338 gaminamos muramidazės preparatą kaip mėsinių viščiukų ir retesnių rūšių mėsinių naminių paukščių lesalų priedą (leidimo turėtoja – bendrovė „DSM Nutritional Products Ltd.“, kuriai ES atstovauja bendrovė „DSM Nutritional Products Sp. Z o.o“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Trichoderma reesei DSM 32338 gaminamos muramidazės preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti Trichoderma reesei DSM 32338 gaminamos muramidazės preparatą kaip mėsinių viščiukų ir retesnių rūšių mėsinių naminių paukščių lesalų priedą, skirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2018 m. birželio 14 d. nuomonėje (2) padarė išvadą, kad siūlomomis naudojimo sąlygomis Trichoderma reesei DSM 32338 gaminamos muramidazės preparatas nedaro nepageidaujamo poveikio gyvūnų sveikatai, vartotojų saugai ar aplinkai. Taip pat padaryta išvada, kad priedas gali dirginti odą ir (arba) akis ir jautrinti odą. Todėl Komisija mano, jog reikėtų imtis tinkamų apsaugos priemonių, kad būtų išvengta nepageidaujamo poveikio žmonių sveikatai, visų pirma priedo naudotojams. Tarnyba taip pat padarė išvadą, kad naudojant priedą pagerėjo mėsinių viščiukų lesalo kiekio ir prieaugio santykis. Tarnybos nuomone, ši išvada gali būti taikoma ir retesnių rūšių mėsiniams naminiams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo lesaluose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                        Trichoderma reesei DSM 32338 gaminamos muramidazės preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018;16(7):5342.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio lesalo, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai (lesalo ir prieaugio santykio gerinimas)

                        4d16

                        „DSM Nutritional Products Ltd.“, kuriai ES atstovauja „DSM Nutritional Products Sp. z o.o.“

                        Muramidazė
                        (EC 3.2.1.17)

                           Priedo sudėtis

                           Trichoderma reesei (DSM 32338) gaminamos muramidazės (EC 3.2.1.17 preparatas (lizocimas), kurio mažiausias aktyvumas – 60 000  LSU(F)/g (1)

                        Kieto arba skysto pavidalo

                           Veikliosios medžiagos apibūdinimas

                           Trichoderma reesei (DSM 32338) gaminama muramidazė (EC 3.2.1.17) (lizocimas)

                           Analizės metodas
                            (2)

                        Muramidazės kiekiui nustatyti:
                        fluorescencinės fermentinės analizės metodas, kuriuo nustatoma fermentinės katalizės sąlygomis vykstanti fluoresceinu žymėto peptidoglikano preparato depolimerizacija, esant 6,0 pH ir 30 °C.

                        Mėsiniai viščiukai
                        Retesnių rūšių mėsiniai naminiai paukščiai

                        —

                        25 000  LSU(F)

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos ir kvėpavimo takų apsaugos priemones.

                        2029 m. birželio 9 d.

               (1)  Vienas LSU(F) vienetas apibrėžiamas kaip fermento kiekis, kuris, esant 6,0 pH ir 30 °C, 12,5 μg/ml fluoresceinu žymėto peptidoglikano fluorescenciją padidina verte, atitinkančia maždaug 0,06 nmol fluoresceino izotiocianato izomero I fluorescenciją.

               (2)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports.


title: 2019 m. gegužės 27 d. Tarybos įgyvendinimo reglamentas (ES) 2019/855, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui

text:
28.5.2019

                  LT

                  Europos Sąjungos oficialusis leidinys

                  L 140/1

         TARYBOS ĮGYVENDINIMO REGLAMENTAS (ES) 2019/855
         2019 m. gegužės 27 d.
         kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (1), ypač į jo 46 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2012 m. kovo 23 d. Taryba priėmė Reglamentą (ES) Nr. 267/2012;

                     (2)

                     pagal Reglamento (ES) Nr. 267/2012 46 straipsnio 7 dalį Taryba peržiūrėjo to reglamento IX priede ir XIV priede pateiktą į sąrašą įtrauktų asmenų ir subjektų sąrašą;

                     (3)

                     Taryba padarė išvadą, kad reikėtų atnaujinti 17 įrašų, pateiktų Reglamento (ES) Nr. 267/2012 IX priede;

                     (4)

                     todėl Reglamentas (ES) Nr. 267/2012 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 267/2012 IX priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 27 d.

                  Tarybos vardu

                  Pirmininkas

               N. HURDUC

            (1)  OL L 88, 2012 3 24, p. 1.

            PRIEDAS
            Reglamento (ES) Nr. 267/2012 IX priedas iš dalies keičiamas taip:

                        1)

                        skyriuje „I. Asmenys ir subjektai, dalyvaujantys branduolinėje arba su balistinėmis raketomis susijusioje veikloje, ir asmenys bei subjektai, teikiantys paramą Irano Vyriausybei“ toliau pateikti įrašai pakeičia atitinkamus įrašus sąraše, pateiktame poskyryje „A. Asmenys“:

                                    Vardas, pavardė

                                    Identifikuojamoji informacija

                                    Priežastys

                                    Įtraukimo į sąrašą data

                                    „14.

                                    Brigados generolas Mohammad NADERI

                                    „Iranian Aviation Industries Organization“ (IAIO) (Irano aviacijos pramonės organizacijos) vadovas. Buvęs Irano Aviacijos ir kosmoso pramonės organizacijos (AIO) vadovas. AIO yra dalyvavusi didesnės rizikos Irano programose.

                                    2008 6 23

                                    23.

                                    Davoud BABAEI

                                    Gynybos ir ginkluotųjų pajėgų logistikos ministerijos mokslinių tyrimų instituto „Gynybos naujovių ir mokslinių tyrimų organizacija“ (SPND), kuriam vadovauja į JT sąrašą įtrauktas Mohsen Fakhrizadeh-Mahabadi, dabartinis apsaugos vadovas. TATENA nustatė, kad SPND yra susijusi su galimais Irano branduolinės programos, dėl kurios Iranas atsisako bendradarbiauti, kariniais aspektais. Kaip apsaugos vadovas D. Babaei yra atsakingas už informacijos apsaugą nuo atskleidimo, be kita ko, ir Tarptautinei atominės energijos agentūrai.

                                    2011 12 1

                                    25.

                                    Sayed Shamsuddin BORBORUDI
                                    dar žinomas kaip Seyed Shamseddin BORBOROUDI

                                    Gim. data: 1969 m. rugsėjo 21 d.

                                    Į JT sąrašą įtrauktos Irano atominės energijos organizacijos vadovo pavaduotojas, pavaldus į JT sąrašą įtrauktam Feridun Abbasi Davani. Bent nuo 2002 m. dalyvauja Irano branduolinėje programoje, be kita ko, kaip buvęs AMAD pirkimo ir logistikos vadovas jis buvo atsakingas, kad perkant įrangą ir medžiagas Irano branduolinių ginklų programai būtų naudojamasi tokiomis fiktyviomis bendrovėmis kaip „Kimia Madan“.

                                    2011 12 1

                                    27.

                                    Kamran DANESHJOO (dar žinomas kaip DANESHJOU)

                                    Buvęs mokslo, mokslinių tyrimų ir technologijų ministras. Teikė paramą Irano branduolinei veiklai, susijusiai su didesne platinimo rizika.

                                    2011 12 1“

                        2)

                        skyriuje „I. Asmenys ir subjektai, dalyvaujantys branduolinėje arba su balistinėmis raketomis susijusioje veikloje, ir asmenys bei subjektai, teikiantys paramą Irano Vyriausybei“ toliau pateikti įrašai pakeičia atitinkamus įrašus sąraše, pateiktame poskyryje „B. Subjektai“:

                                    Vardas, pavardė

                                    Identifikuojamoji informacija

                                    Priežastys

                                    Įtraukimo į sąrašą data

                                    „12.

                                    „Fajr Aviation Composite Industries“

                                    Mehrabad Airport, P. O. Box 13445-885, Tehran, Iran

                                    Irano aviacijos pramonės organizacijos („Iranian Aviation Industries Organization“ (IAIO)) prie MODAFL (jas abi ES yra įtraukusi į sąrašą) patronuojamoji įmonė, kuri visų pirma gamina sudėtines medžiagas orlaivių pramonei.

                                    2010 7 26

                                    95.

                                    „Samen Industries“

                                    2nd km of Khalaj Road End of Seyyedi St., P.O. Box 91735-549, 91735 Mashhad, Iranas, Tel.: +98 511 3853008, +98 511 3870225

                                    Fiktyvus JT į sąrašą įtrauktos bendrovės „Khorasan Metallurgy Industries“ pavadinimas, bendrovės „Ammunition Industries Group“ (AMIG) patronuojamoji bendrovė.

                                    2011 12 1

                                    153.

                                    „Organisation of Defensive Innovation and Research“ (SPND)(Gynybos naujovių ir mokslinių tyrimų organizacija)

                                    „Organisation of Defensive Innovation and Research“ (SPND) tiesiogiai remia Irano branduolinę veiklą, susijusią su didesne platinimo rizika. TATENA nustatė, kad SPND yra susijusi su galimais Irano branduolinės programos kariniais aspektais. SPND vadovauja JT į sąrašą įtrauktas Mohsen Fakhrizadeh-Mahabadi ir ji priklauso Gynybos ministerijai ginkluotųjų pajėgų logistikai (MODAFL), kurią ES yra įtraukusi į sąrašą.

                                    2012 12 22“

                        3)

                        II skyriuje toliau pateikti įrašai pakeičia atitinkamus įrašus sąraše, pateiktame poskyryje „A. Asmenys“:

                                    Vardas, pavardė

                                    Identifikuojamoji informacija

                                    Priežastys

                                    Įtraukimo į sąrašą data

                                    „1.

                                    Brigados generolas Javad DARVISH-VAND, Islamo revoliucijos gvardija (IRGC)

                                    Buvęs MODAFL ministro pavaduotojas ir generalinis inspektorius.

                                    2008 6 23

                                    3.

                                    Parviz FATAH

                                    Gimęs 1961 m.

                                    IRGC narys. Buvęs energetikos ministras.

                                    2010 7 26

                                    4.

                                    Brigados generolas Seyyed Mahdi FARAHI, Islamo revoliucijos gvardija

                                    Buvęs Irano Aviacijos ir kosmoso pramonės organizacijos (AIO) vadovas ir buvęs JT į sąrašą įtrauktos Gynybos pramonės organizacijos (DIO) vykdomasis direktorius. IRGC narys ir pavaduotojas Irano gynybos ministerijoje ginkluotųjų pajėgų logistikai (MODAFL).

                                    2008 6 23

                                    5.

                                    Brigados generolas Ali HOSEYNITASH, Islamo revoliucijos gvardija

                                    IRGC narys. Aukščiausios nacionalinio saugumo tarybos narys; prisideda prie politikos branduolinės veiklos srityje formavimo.

                                    2008 6 23

                                    12.

                                    Brigados generolas Ali SHAMSHIRI, Islamo revoliucijos gvardija

                                    IRGC narys. Yra užėmęs aukštas pareigas MODAFL.

                                    2008 6 23

                                    13.

                                    Brigados generolas Ahmad VAHIDI, Islamo revoliucijos gvardija

                                    Buvęs MODAFL ministras.

                                    2008 6 23

                                    15.

                                    Abolghassem Mozaffari SHAMS

                                    Buvęs „Khatam Al-Anbiya Construction Headquarters“ vadovas.

                                    2011 12 1“

                        4)

                        II skyriuje toliau pateikti įrašai pakeičia atitinkamą įrašą sąraše, pateiktame poskyryje „B. Subjektai“:

                                    Pavadinimas

                                    Identifikuojamoji informacija

                                    Priežastys

                                    Įtraukimo į sąrašą data

                                    „11.

                                    „Behnam Sahriyari Trading Company“

                                    Pašto adresas: Ziba Building, 10th Floor, Northern Sohrevardi Street, Tehran, Iranas

                                    Susijusi su ginklų gabenimu IRGC vardu.

                                    2012 1 23“

                        5)

                        skyriuje „I. Asmenys ir subjektai, dalyvaujantys branduolinėje arba su balistinėmis raketomis susijusioje veikloje, ir asmenys bei subjektai, teikiantys paramą Irano Vyriausybei“ poskyris „B. Subjektai“ papildomas šiuo įrašu:

                                    Pavadinimas

                                    Identifikuojamoji informacija

                                    Priežastys

                                    Įtraukimo į sąrašą data

                                    „20.

                                                b)

                                                „Iran Communications Industries“ (ICI)

                                    PO Box 19295-4731, Pasdaran Avenue, Tehran, Iranas; Alternatyvus adresas: PO Box 19575-131, 34 Apadana Avenue, Tehran, Iranas; Alternatyvus adresas: Shahid Langary Street, Nobonyad Square Ave, Pasdaran, Tehran

                                    „Iran Communications Industries“, kuri yra „Iran Electronics Industries“ (kurią į sąrašą yra įtraukusi ES) patronuojamoji įmonė, gamina įvairius gaminius, įskaitant ryšių sistemas, aviacijos elektroniką, optinius prietaisus ir elektrinius optinius prietaisus, mikroelektroniką, informacines technologijas, bandymų ir matavimo prietaisus, telekomunikacijų saugumo įrangą, elektroninę karinę įrangą, gamina ir atnaujina radarų indikatorius, gamina raketų paleidimo įrenginius.

                                    2010 7 26“

                        6)

                        skyriaus „I. Asmenys ir subjektai, dalyvaujantys branduolinėje arba su balistinėmis raketomis susijusioje veikloje, ir asmenys bei subjektai, teikiantys paramą Irano Vyriausybei“ poskyryje „B. Subjektai“ išbraukiamas šis įrašas:

                                    Pavadinimas

                                    Identifikuojamoji informacija

                                    Priežastys

                                    Įtraukimo į sąrašą data

                                    „19.

                                    „Iran Communications Industries“ (ICI)

                                    PO Box 19295-4731, Pasdaran Avenue, Tehran, Iran; Alternatyvus adresas: PO Box 19575-131, 34 Apadana Avenue, Tehran, Iran; Alternatyvus adresas: Shahid Langary Street, Nobonyad Square Ave, Pasdaran, Tehran

                                    „Iran Communications Industries“, kuri yra „Iran Electronics Industries“ (žr. Nr. 20) patronuojamoji įmonė, gamina įvairius gaminius, įskaitant ryšių sistemas, aviacijos elektroniką, elektrinius optinius prietaisus, mikroelektroniką, informacines technologijas, bandymų ir matavimo prietaisus, telekomunikacijų saugumo įrangą, elektroninę karinę įrangą, gamina ir atnaujina radarų indikatorius, gamina raketų paleidimo įrenginius. Šie gaminiai gali būti naudojami vykdant programas, kurioms pagal JT ST rezoliuciją 1737 nustatytos sankcijos.

                                    2010 7 26“

                        7)

                        II skyriaus poskyris „B. Subjektai“ papildomas šiuo įrašu:

                                    Pavadinimas

                                    Identifikuojamoji informacija

                                    Priežastys

                                    Įtraukimo į sąrašą data

                                    „12.

                                    „Etemad Amin Invest Co Mobin“

                                    Pasadaran Av. Tehran, Iranas

                                    Bendrovė, kuri nuosavybės teise priklauso IRGC ar yra jos kontroliuojama ir kuri prisideda prie strateginių režimo interesų finansavimo.

                                    2010 7 26“

                        8)

                        skyriaus „I. Asmenys ir subjektai, dalyvaujantys branduolinėje arba su balistinėmis raketomis susijusioje veikloje, ir asmenys bei subjektai, teikiantys paramą Irano Vyriausybei“ poskyryje „B. Subjektai“ išbraukiamas šis įrašas:

                                    Pavadinimas

                                    Pavadinimas

                                    Priežastys

                                    Įtraukimo į sąrašą data

                                    „10.

                                    „Etemad Amin Invest Co Mobin“

                                    Pasadaran Av. Tehran, Iranas

                                    Artima „Naftar“ ir „Bonyad-e Mostazafan“ bendrovė „Etemad Amin Invest Co Mobin“ prisideda prie strateginių režimo ir „šešėlinės“ Irano valstybės interesų finansavimo.

                                    2010 7 26“


title: 2019 m. gegužės 27 d. Komisijos įgyvendinimo reglamentas (ES) 2019/857 dėl leidimo naudoti mielių Saccharomyces cerevisiae padermės CNCM I-1077 preparatą kaip pieninių avių ir pieninių ožkų pašarų priedą pratęsimo, kuriuo panaikinamas Reglamentas (EB) Nr. 226/2007 (leidimo turėtoja – bendrovė „Danstar Ferment AG“, kuriai atstovauja bendrovė „Lallemand SAS“) (Tekstas svarbus EEE.)

text:
28.5.2019

                  LT

                  Europos Sąjungos oficialusis leidinys

                  L 140/18

         KOMISIJOS ĮGYVENDINIMO REGLAMENTAS (ES) 2019/857
         2019 m. gegužės 27 d.
         dėl leidimo naudoti mielių Saccharomyces cerevisiae padermės CNCM I-1077 preparatą kaip pieninių avių ir pieninių ožkų pašarų priedą pratęsimo, kuriuo panaikinamas Reglamentas (EB) Nr. 226/2007 (leidimo turėtoja – bendrovė „Danstar Ferment AG“, kuriai atstovauja bendrovė „Lallemand SAS“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba jo pratęsimo pagrindas bei tvarka;

                     (2)

                     Komisijos reglamentu (EB) Nr. 226/2007 (2) mielių Saccharomyces cerevisiae padermės CNCM I-1077 preparatą leista dešimt metų naudoti kaip pieninių ožkų ir pieninių avių pašarų priedą;

                     (3)

                     pagal Reglamento (EB) Nr. 1831/2003 14 straipsnį šio leidimo turėtojas pateikė prašymą pratęsti leidimą naudoti mielių Saccharomyces cerevisiae padermės CNCM I-1077 preparatą kaip pieninių ožkų ir pieninių avių pašarų priedą ir jį priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2018 m. liepos 5 d. priimtoje nuomonėje (3) padarė išvadą, kad pareiškėjas pateikė duomenų, kuriais įrodoma, kad priedas atitinka leidimo sąlygas;

                     (5)

                     įvertinus mielių Saccharomyces cerevisiae padermės CNCM I-1077 preparatą nustatyta, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti pratęstas leidimas naudoti minėtą priedą;

                     (6)

                     pratęsus leidimą naudoti mielių Saccharomyces cerevisiae padermės CNCM I-1077 preparatą kaip pašarų priedą šio reglamento priede nustatytomis sąlygomis, Reglamentas (EB) Nr. 226/2007 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, pratęsiamas šio reglamento priede nustatytomis sąlygomis.

            2 straipsnis
            Reglamentas (EB) Nr. 226/2007 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2007 m. kovo 1 d. Komisijos reglamentas (EB) Nr. 226/2007 dėl leidimo naudoti Saccharomyces cerevisiae CNCM I-1077 (Levucell SC20 ir Levucell SC10 ME) kaip pašarų priedą (OL L 64, 2007 3 2, p. 26).

            (3)  EFSA Journal 2018;16(7):5385.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1711

                        Bendrovė „Danstar Ferment AG“, kuriai atstovauja bendrovė „Lallemand SAS“

                        mielių Saccharomyces cerevisiae padermė CNCM I-1077

                           Priedo sudėtis

                        Mielių Saccharomyces cerevisiae padermės CNCM I-1077 preparatas, kurio koncentracija ne mažesnė kaip

                                    —

                                    1 × 1010 KSV/g priedo (dengta forma),

                                    —

                                    2 × 1010 KSV/g priedo (nedengta forma);

                           Veikliosios medžiagos apibūdinimas

                        Mielių Saccharomyces cerevisiae padermės CNCM I-1077 gyvybingos bevandenės ląstelės

                           Analizės metodas
                            (1)

                        Apskaičiavimas: išpylimo ant plokštelės metodas naudojant chloramfenikolio dekstrozės mielių ekstrakto agarą (EN15789:2009)
                        Identifikavimas: polimerazės grandininės reakcijos (PGR) metodas CEN/TS 15790:2008

                        Pieninės ožkos

                        —

                        5 × 108

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Pašarų priedo etiketėje nurodoma: Rekomenduojama dozė pieninėms ožkoms ir pieninėms avims: 4 × 109

                                       KSV vienam gyvuliui per dieną“

                                    3.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių ir kvėpavimo takų apsaugos priemones.

                        2029 m. birželio 17 d.

                        Pieninės avys

                        1,2 × 109

               (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports